Vyf mans gesoek ná rooftog by Centurion-winkelsentrum | Maroela Media
Vyf mans gesoek ná rooftog by Centurion-winkelsentrum
Daar was Maandagoggend 'n gewapende rooftog in die Centurion-winkelsentrum (Foto: Yusuf Abramjee, Twitter)
Die polisie is op die spoor van vyf mans wat verbind word met die gewapende rooftog wat Maandagoggend by 'n juwelierswarewinkel in die Centurion-winkelsentrum afgespeel het.
Die juwelierswarewinkel se eienaar (55) is tydens die rooftog in sy maag geskiet en het op die toneel aan sy wonde beswyk.
Volgens kol. Dimakatso Sello, polisiewoordvoerder, het die rowers met 'n onbekende aantal juwele gevlug.
Een van die personeellede van die winkel is ook beseer toe sy die rowers wou keer om te vlug.
Volgens Wahl Bartmann, uitvoerende hoof van die Fidelity Services Group, het die vrou geval en haarself beseer toe sy die verdagtes in hul spore wou stuit.
Die polisie doen 'n beroep op enigiemand met meer inligting wat tot die rowers se inhegtenisneming kan lei, om kol. Mafanele Hlangwane by 082 822 6253 te bel of die Stop Misdaadnommer by 08600 10111 te skakel.
Volgens Bartmann is rooftogte in winkelsentrums aan't toeneem namate die feestyd nader kruip.
Bartmann gee die volgende wenke indien jy jou in 'n gewapende rooftog bevind:
Die goue reël is om te alle tye tydens 'n gewapende rooftog kalm te bly.
Gee die nodige samewerking en luister na die rowers se opdragte.
Moenie jou selfoon tydens 'n rooftog gebruik nie omdat dit rowers net kwaad kan maak.
Vind 'n beskutte plek en lê laag op die grond.
Kry soveel moontlik inligting oor die aanvallers om dit later vir die owerhede te kan gee. Dit sluit in inligting oor hul klere, kenmerkende merktekens of juweliersware. Probeer ook om te onthou hoe die rowers lyk en let op eienskappe soos lengte of gewig.
Maak seker jou kinders is te alle tye beskermd. Kinders moet glad nie alleen in winkelsentrums ronddwaal nie.
Moenie met 'n groot bedrag kontant of ander waardevolle items die winkels invaar nie.
Man ontsnap betyds uit brandende motor
5 swart mans gesoek. Noem dit by die naam
Hoop maar daar is behoorlike CCTV ….
Eerste keer dat ek in daai winkel sentrum kom en toe gebeur dit. Wys jou jy kan so maklik op n verkeerde plek wees
Gee 'n beskrywing: kon net oë sien, swart beanie, swart baadjie, swart broek, swart tekkies, swart masker! Swart sak. 1, 8 m, 75 kg, maer. Die belangrikste kan mens nie sien nie, die gesig want almal moet maskers dra. Kan nie sie of het hy baard, snor, lelike tande, geen tande, dik lippe, smal lippe, ens, ens, ens. Die is maar net 'n voorbeeld, GEEN UITKENNING AGV MASKERS. En dit gaan al hoe meer voorkom. VAT WRD DIE MASKERS, VIR ONS EN ANDER SE VEILIGHEID!!!!!!